Ο **Φραντσέσκο Μπαζιλικάτα** (ιταλικά: Francesco Basilicata‎, πέθανε περ. το 1640) ήταν Ιταλός χαρτογράφος και στρατιωτικός μηχανικός του 17ου αιώνα. Ο Μπαζιλικάτα εργάστηκε στην υπηρεσία της Δημοκρατίας της Βενετίας και είναι γνωστός για τους χάρτες και τα σχέδια που κατασκεύασε για την Κρήτη.

Βίος
----

Πολύ λίγα στοιχεία είναι γνωστά για τη ζωή του Μπαζιλικάτα. Έχει προταθεί από τον Τζουζέπε Γκερόλα ότι ίσως να καταγόταν από το Παλέρμο. Ωστόσο, είναι βέβαιο ότι ο Μπαζιλικάτα έζησε στην Κρήτη για πολλά χρόνια κατά τη διάρκεια των πρώτων δεκαετιών του 17ου αιώνα. Δεν είναι γνωστό το έτος θανάτου του, πιθανολογείται το 1640 και το τελευταίο έργο του χρονολογείται το 1638.

Έργο
----

Παράσταση τίτλου του *Cretae Regnum* (*Βασίλειο της Κρήτης*), Φραντσέσκο Μπαζιλικάτα, 1618
Αναπαράσταση του Οροπεδίου Λασιθίου με τα όρη και ποταμούς του, Φραντσέσκο Μπαζιλικάτα, 1618

  

Ο Μπαζιλικάτα πιθανότατα έφτασε στην Κρήτη γύρω στο 1609, σε μια εποχή που το νησί ήταν μια υπερπόντια αποικία της Δημοκρατίας της Βενετίας, γνωστό ως το Βασίλειο της Κάντια από την πρωτεύουσά του, την Κάντια ή Χάνδακα (σημερινό Ηράκλειο). Κατά τη διάρκεια αρκετών ετών και με βάση τις από πρώτο χέρι παρατηρήσεις του, ο Μπαζιλικάτα παράγει τρεις διαφορετικές σειρές σχεδίων και χαρτών σχετικών με τη Κρήτη (με ημερομηνίες 1612, 1618-19 και 1629-30).} Ο *Άτλας* του, ο οποίος χρονολογείται γύρω στο 1618 και σήμερα φυλάσσεται στο μουσείο Correr της Βενετίας, είναι το πιο γνωστό του έργο.

Τα έργα του Μπαζιλικάτα χαρακτηρίζονται από την επιδέξια χρήση του χρώματος για την επισήμανση της τοπογραφίας της κάθε περιοχής. Ο Μπαζιλικάτα συμπεριλαμβάνει σχολαστικά στα έργα του κάθε σημαντική λεπτομέρεια με ένα αισθητικά ευχάριστο τρόπο και συχνά χρησιμοποιεί πανοραμικά σημεία παρατήρησης, κάτι που είναι πρωτότυπο για την εποχή του. Εκτός από τους χάρτες, ο Μπαζιλικάτα επίσης συνέγραψε χειρόγραφα τα οποία ασχολούνται κυρίως με την κατάσταση των οχυρώσεων της Κρήτης, αλλά και τη γεωγραφία, την ιστορία, την αρχαιολογία, τη διοίκηση και την οικονομία του νησιού. 

Έχει προταθεί ότι ο χάρτης του 1612 του Μπαζιλικάτα αντιγράφηκε από τον Μάρκο Μποσκίνι, του οποίου ο χάρτης με τίτλο *Ολόκληρο το Βασίλειο της Κάντια* (1651) επηρέασε έντονα τη μετέπειτα χαρτογραφία της Κρήτης τόσο στην Ιταλία και στο εξωτερικό. Ωστόσο, άλλοι ερευνητές δεν δέχονται τον ισχυρισμό αυτό και, παρά το γεγονός ότι δεν αρνούνται την επιρροή του χάρτη του Μπαζιλικάτα σ'αυτόν του Μποσκίνι, θεωρούν τον τελευταίο ως το αποτέλεσμα συλλογικής εργασίας από αρκετούς μηχανικούς.

Παραπομπές
----------

1. ↑  Clutton 1982, σελ. 48.
2. ↑  **(Αγγλικά)** «Francesco Basilicata», από travelogues.gr, Αρχειοθετήθηκε 20/12/2016. Ανακτήθηκε 12/1/2018
3. ↑  Porfyriou 2004, σελ. 68.
4. ↑  Basilicata 1993.
5. ↑  Clutton 1982, σελ. 62.
6. ↑  Porfyriou 2004, σελ. 89.

Αναφορές
--------

* Porfyriou, Heleni (2004). «The Cartography of Crete in the First Half of the 17th Century: a collective Work of a Generation of Engineers». *Tetradia Ergasias: Eastern Mediterranean Cartographies* **25/26**: 65-92.
* Clutton, Elizabeth (1982). «Some Seventeenth Century Images of Crete: a Comparative Analysis of the Manuscript Maps of Francesco Basilicata and the Printed Maps by Marco Boschini». *Imago Mundi* **34**: 48-65.
* Basilicata, Francesco (1993). Calabi, Donatella, επιμ. *Regno di Candia: atlante corografico di Francesco Basilicata 1618*. Marsilio. ISBN 8831757431.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Φραντσέσκο Μπαζιλικάτα** |

* Basilicata, Francesco, σύντομο βιογραφικό και εικόνες

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 284106585
* LCCN: no2004104340
* GND: 119287811

 |

 |